સુરેન્દ્રનગર જિલ્લામાં ૨૦૧૭માં તા. ૨૯ મેના રોજ ધોરણ – ૧૦નું પરિણામ જાહેર કરવામાં આવ્યું હતું. જેમાં જિલ્લાના ૯૫ વિદ્યાર્થીઓએ એ ગ્રેડ સ્થાન મેળવ્યાની સાથે જિલ્લાનું કુલ પરિણામ ૬૬.૭૫ જાહેર થયું હતું ત્યારે ૨૦૧૮માં ધોરણ-૧૦નું પરિણામ એક દિવસ વહેલુ એટલે કે તા. ૨૮ મેના રોજ જાહેર થયું છે. જેમાં ૧૫૭ વિદ્યાર્થીઓએ એ ગ્રેડ મેળવી જિલ્લાનું કુલ પરિણામ ૬૭.૭૬ ટકા જાહેર થયું છે. આથી ગત વર્ષ કરતા ૧.૦૧ ટકા પરિણામ ઉંચુ આવ્યું છે. આ ઉપરાંત એ ગ્રેડ મેળવનાર વિદ્યાર્થીઓની સંખ્યામાં પણ ધરખમ વધારો જોવા મળ્યો છે.